Tiwsatin timensayin
n tesrit taqbaylit* n Mhamed Djellaoui
*Genres
traditionnels de la prose kabyle
Ass-a, la ttedder deg yiwet n tallit ay deg llan waṭas n yilsawen la itteddun akk-n ad negren, yerna, Yef
leḥsab n yiwet n tezrawt (étude) n Unesco, ula d tamaziYt tezmer ad tili seg-sen. Γef way-a ay yessefk Yef
yiles-nneY ad yezmer i yiman-is akk-n ad yeḍmee ad temnee seg wengar.
Ass-a, la d-qqaren belli tamaziYt tessaweḍ ad d-teffeY seg tallit n tatlayt (oralité) u teqqel d iles
yettwarun, maca, Yef wakk-n nettwali, idlisen ay d-itteffYen s tmaziYt mazal-iten qlilit aṭas. Ay-n akk-n
yellan deg tatlayt yessefk ad t-naru, yerna mazal yegguni-aY ccYel d ameqran deg wenrar-a.
Tiwsatin timensayin n tesrit taqbaylit (Genres traditionnels de la prose kabyle) d adlis amaynut la yettnuzun ussan-a deg tnedlisin
(librairies), yura-t-id Mhammed Djellaoui ay d-yessuffYen yagi idlisen niḍen.
Deg wedlis-a, nezmer ad d-naf tumgisin (mythes) am Teslit n wenẓar, tiqsiḍin (légendes) ed tmucuha, inzan
ed temsefra. D acu kan, Yas ma yella taqbaylit d tameṛkantit, ur yessefk ara ad nejj timmeṛkantit-nni-ines
ad teqqar u ad tettwattu, acku ay-a ad yesswaY azekka n yiles ed yedles-nneY.
Adlis-a yettarra-aY Yer tallit n zik, asmi ay llant twaculin deg Tmurt n Leqbayel ur seint ara akk ttawil
ay yes ara zhunt neY ad slent i yisalan, menYir timucuha, tiqsiḍin (légendes) ed temsefra (timseeraq),
yerna s ti akk ay llan tekken aḍan-nni Yezzifen n tegrest, rrif n lkanun, yerna yes-sent ay d-ttuṛebban acḥal
n lejyal n yigerdan. Ass-a, tigemmi-a (patrimoine) mazal tesselmad-aY-d aṭas Yef wamek ddren lejdud-nneY
ed wamek tella ddunit deg tallit-nsen.
Seg tama niḍen, aṭas ay d-ileqḍen inzan uqbel n Djellaoui, ma d netta, wid-nni ay d-yuwey deg wedlis-ines
ddan-d deg-sen kra werjin ttwaleqḍen-d, yerna netta yessefk ad nẓer belli inzan ttemgerraden seg tama Yer
tayeḍ. Djellaoui yelqeḍ-aY-d 201 n yinzan, gar-asen 31 seg tama n Wewras, tamurt n Yicawiyen.
Inzan, Djellaoui yebḍa-ten Yef 9 yisental (thèmes) : agama (nature), lqaea ed yigenwan, tafekka (ljetta)
n wemdan, amaḍal (ddunit) n tfellaḥt, isufar n wucci, iYersiwen, tudert n wemdan ed ddyana.
Adlis-a, ulac ccek belli ad yessefṛeḥ inelmaden ed yiselmaden n tmaziYt ed wid yebYan ad d-ssukksen
u ad gen leqrar i yedles-nsen. Yessefk kan ad d-nesmekti belli adlis-a d Aseqqamu Unnig i TimmuzYa (Haut Commissariat
à l’Amazighité) ay t-id-yessuffYen.
Seg La Dépêche de Kabylie n 16 Tubeṛ 2007, uṭṭun 1634
SYur S. Amrane
Tasuqilt sYur Omar Mouffok
kab_Latn kab_Latn oci_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn